kardosdrur/scandi-wiki huggingface dataset:
Radio Ethiopia (album)

Radio Ethiopia er Patti Smiths andet album, udsendt i 1976 med hendes faste band Patti Smith Group, produceret af Jack Douglas og udsent på Arista Records. Albummet har cover foto af Lynn Goldsmith, og er dedikeret til Arthur Rimbaud og Constantin Brancusi. Albummet indeholder sangen af samme navn.

I flere interviews i forbindelse med udgivelsen sagde Patti Smith, at hun ønskede at Radio Ethiopia skulle blive et hit, og at det var baggrunden for valget af Douglas som producer. Musikken på albummet adskiller sig fra den roste debut Horses fra 1975. Flere numre ("Ask The Angels", "Pumping (My Heart)") har struktur og lyd som mainstream 1970'er rock, med inspiration fra. bl.a. Rolling Stones (et af Smiths favorit-bands). 

Andre numre er mindre konventionelle ("Ain't It Strange", "Poppies") og mere i samme stil som Horses ("Pissing in the River"). Smith har sagt, at "Poppies" er en efterfølger til "Land".

Albummets titelnummer er kontroversielt og har affødt stærkt delte meninger blandt kritikere og publikum. Nummeret tekst henviser til Rimbauds død, og musikken er kaotisk. Det blevet beskrevet som "10 minutters støj", og koncert-udgaver er blevet mødt med meget negative anmeldelser. Smith selv har omtalt nummeret meget positivt, og kritikeren Piero Scaruffi har sangen med på sin liste over alle tider bedste rock-sange.

Albummet opnåede ikke den kommercielle succes Smith ønskede, og var i modsætning til Horses heller ikke nogen stor anmelder-succes.

Bagsiden af albummets cover har teksten "Free Wayne Kramer"; Kramer var i 1976 fængslet i Kentucky efter en dom for handel med kokain.

Numre

1976 LP 
Side 1:
 "Ask the Angels" (Patti Smith, Ivan Kral) – 3:05
 "Ain't It Strange" (Smith, Kral) – 6:33
 "Poppies" (Smith, Richard Sohl) – 7:03
 "Pissing in a River" (Smith, Kral) – 4:39
Side 2:
 "Pumping (My Heart)" (Smith, Kral, Jay Dee Daugherty) – 3:20
 "Distant Fingers" (Smith, Allen Lanier) – 4:17
 "Radio Ethiopia" (Smith, Lenny Kaye) – 9:58
 "Abyssinia" (Smith, Kaye, Sohl) – 2:10

Bonus nummer, 1996 CD 
 "Chiklets" (Smith, Kral) – 5:57

Medvirkende 
Patti Smith – guitar, sang
Lenny Kaye – lead guitar
Ivan Kral – guitar, bas
Jay Dee Daugherty – trommer, percussion
Richard Sohl – keyboards, synthesizer

References 

Album fra 1976
Mads Nørgaard - Copenhagen

Mads Nørgaard – Copenhagen er et dansk modehus, der er grundlagt af Mads Nørgaard, der åbnede en herretøjsbutik på Amagertorv i København i 1986.

Nørgaard begyndte snart efter åbningen at designe sit eget tøj, der langsomt fik succes og snart begyndte andre butikker også at føre tøjet. Der blev åbnet showroom på Strøget i 1995. På et tidspunkt blev kollektionerne også udvidet til at inkludere dame- og børnetøj.

Fra 2001 begyndte kollektionerne også at blive både vist og solgt på udenlandske messer.
 
Selskabets første modeshow foregik under Copenhagen Fashion Week i august 2005 i Den Grå Hal på Christiania i København. Det blev første show i Christiania Trilogien, hvor andet show blev holdt i februar 2006, og det tredje og sidste show i august 2006.

I 2007 åbner Mads Nørgaard – Copenhagen showroom i Stockholm og Los Angeles.

Første del af en ny trilogi, SPEAK UP Trilogien, blev afholdt i februar i Valenciabygningen på Vesterbro i København, anden del foregik i august på spillestedet Blaa i Oslo, Norge.

Mads Nørgaard – Copenhagens åbnede den første butik i udlandet i Oslo i december 2007.

I dag findes der over 400 forhandlere over hele verden med Mads Nørgaard – Copenhagen.

Referencer

Eksterne henvisninger 
 

Beklædningsvirksomheder i Danmark
Virksomheder i København
Indre By (København)
Butikker i København
Etableret i 1986
Karolingisk renæssance

Den Karolingiske renæssance betegner den strømning af intellektuel og kulturel genfødsel af romersk kultur, der fandt sted i Vesteuropa i slutningen af 8. århundrede og begyndelsen af 9. århundrede. Højdepunktet af strømningen var i Frankerriget under Karl den Stores og Ludvig den Frommes regering. Denne periode var præget af en opblomstring inden for litteraturen, kunsten, arkitektur, jura og teologiske studier. Middelalderlatin blev også udviklet på dette tidspunkt sammen med den karolingiske minuskel, som tilsammen skabte et fælleseuropæisk skriftligt og sprogligt grundlag for kommunikation på tværs af næsten hele kontinentet.

Brugen af ordet renæssance til at beskrive en udvikling i tidlig middelalder er ikke accepteret af alle middelalderhistorikere. Det væsentligste er, at størsteparten af udviklingen inden for de nævnte områder udelukkende påvirkede en meget lille gruppe; nemlig de gejstlige, og at denne periode helt manglede de meget omfattende sociale forandringer, som prægede den senere italienske renæssance. Kritikere har derfor, frem for en ny kulturel bevægelse, betegnet denne renæssance som et forsøg på at genopvække kulturen i Romerriget. Det er dog værd at notere, at det samme overvejende gør sig gældende i senmiddelalderens renæssance, der først og fremmest var en klassisk opblomstring i de mere veluddannede kredse.

Karolingisk kunst 
Selvom karolingisk kunst kun blomstrede i århundredet mellem år 800 og 900, var det en indflydelsesrig stilperiode. Den bragte for alvor den antikke middelhavskunst til Nordeuropa og lagde grunden for romanske kunst, som havde afgørende betydning for europæisk kunst i århundrederne, der fulgte. Et af de stilelementer, der blev genoptaget, var akantusstilen. Den har sin oprindelse i antik græsk kunst, hvor den bl.a. blev benyttet som dekoration på korintiske søjler. Denne stil er et væsentligt element i karolingiske renæssance, da det repræsenterer en bevidst restaurering af romersk kunst og kultur, gennem nyopførelse af fx bygninger i romersk stil.

Referencer

Litteratur 
 
 
 Iben Skibsted Klæsøe; Den tidlige vikingetids kunst. i Lise Gjedssø Bertelsen (red.); Vikingetidens kunst; en udstilling om kunsten i vikingernes verden og efterverden ca. 800 – 1250. Kongernes Jelling 2002 
 

Frankrig i middelalderen
Middelalderens kultur
Litteraturhistorie
Allen Lanier

Allen Lanier (25. juni 1946 - 14. august 2013) var en amerikansk musiker og sangskriver, mangeårigt medlem af bandet Blue Öyster Cult, hvor han spillede keyboards og rytmeguitar.

Allen blev medlem af bandet i 1967 (mens det hed Soft White Underbelly), forlod det i 1985, og vendte tilbage i 1987. Han optrådte dog ikke med bandet siden november 2006. 

Allen skrev en række Blue Öyster Cult sange ("In Thee", "Searchin' For Celine", "Tenderloin", "Lonely Teardrops", m.fl.).

Allen var i en periode i 1970'erne kæreste med Patti Smith og bidrog til hendes album Horses og Radio Ethiopia. Smiths sang "We Three" er baseret på deres forhold.

Eksterne Henvisninger 
 Blue Oyster Cult FAQ

Sangskrivere fra USA
Paul Geleff

Paul (Poul, Povl) Johansen Geleff (født 6. januar 1842 i Bredebro, Brede Sogn, død 16. maj 1928 på Capri) var en dansk socialistisk pioner, uddannet som lærer og i en årrække udgiver af bladet Heimdal. Sammen med Louis Pio og Harald Brix var med til at oprette Socialdemokratiet i 1873. I sommeren 1871 havde de tre oprettede en dansk afdeling af 1. Internationale.

Liv og karriere 

Geleff var søn af husmand og kniplingskræmmer Johannes Jensen Geleff (1775-1852) og Silla Marie, født Styrck (1802-1850), faren havde tjent mange penge på kniplingshandelen, men mistet dem igen under krise- og statsbankerot i begyndelsen af 1800-tallet. Forældrene fik i alt to drenge, Pauls bror var landkøbmand i Sundeved.

Geleff tog skolelærereksamen i 1864, virkede derefter i et par år som lærer, slog senere ind på journalistikken og udgav en tid bladet »Heimdal« i Ribe og senere et blad af samme navn i København. I 1871 kom han i forbindelse med Louis Pio og blev snart sammen med ham og Brix bestyrelsesmedlem i den nystiftede »internationale Arbejderforening for Danmark« samt medleder af foreningens organ, »Socialisten«. Det var væsentlig Pio, som gav den socialistiske bevægelse i Danmark dens karakter, og Geleff, der ikke besad noget selvstændigt kendskab til socialismens historie og teori, fulgte det af ham angivne spor. Imidlertid fik han, både som journalist og navnlig ved sin virksomhed som rejseagitator, en ikke ringe betydning for bevægelsen.

I anledning af, at Geleff, i forbindelse med de øvrige bestyrelsesmedlemmer, havde udstedt opfordring til deltagelse i et på Fælleden til 5. maj 1872 berammet folkemøde, mod hvilket politiet havde udstedt forbud, arresteredes han sammen med sine to ovennævnte kollegaer og dømtes for forsøg på ved vold at forandre den bestående statsforfatning ved højesteretsdom til forbedringshusarbejde i 3 år. Sit ophold i fængslet skildrede Geleff i fremstillingen: «Under Laas og Lukke» (1876). I 1875 løslodes han og genoptog nu sin tidligere virksomhed som medleder af den socialistiske bevægelse, indtil han med politiets bistand den 23. marts 1877 sammen med Pio hemmeligt forlod landet og begav sig til Amerika, hvor han siden virkede dels som agent for landsalg, dels som journalist. Om denne rejse og det snart efter skete brud med Pio udgav Geleff en for begge lidet smigrende beretning i en lille piece: «Den rene, skære Sandhed om Louis Pio og mig selv» (1877).

Se også 
 Slaget på Fælleden

Notater

Eksterne henvisninger 
 
Dansk Biografisk Lexikon, bind V, s. 588-589; opslag: Geleff, Poul Johansen
Salmonsens Konversationsleksikon, 2. udgave, bind IX, s. 533; opslag: Geleff, P.J.
Salmonsens Konversationsleksikon, 2. udgave, bind XXVI, s. 413; opslag: Geleff, P.J.

Socialdemokrater fra Danmark
Socialister fra Danmark
Personer fra Sønderjylland (i Danmark)
Personer i Dansk Biografisk Leksikon
Lærere fra Danmark
Journalister fra Danmark
Bogtrykkere fra Danmark
Danskere i 1800-tallet
Danskere i 1900-tallet
Dansk-amerikanere
Debattører fra Danmark
Kut

Kut (, Al-Kut) er en by i provinsen Wasit i det østlige Irak på den venstre bred af Tigris. 

Byen ligger ca. 160 kilometer sydøst for Bagdad og er hovedby i Wasit. 

Byen har  indbyggere.

Referencer

Eksterne henvisninger 

Byer i Irak
Djurslandsposten

Djurslandsposten er en lokal ugeavis, der udgives af Midtjyske Medier. Avisen dækker det meste af Djursland, nærmere bestemt de dele af Norddjurs og Syddjurs kommuner, der ligger øst for Fjellerup, Ryomgård og Rønde. Redaktionen er placeret i Grenaa. Avisens oplag er 28.100.

Avisens redaktør er Søren Andersen.

Eksterne henvisninger
 Djurslandspostens hjemmeside 

Aviser fra Jylland
Grenaa
LT United

LT United er en litauisk popgruppe på seks medlemmer, der blev dannet i forbindelse med Eurovision Song Contest 2006. Gruppen repræsenterede Litauen ved konkurrencen og gav landet sin hidtil bedste placering – en 6. plads.

Biografi 
LT United blev kendt for deres totalt gakkede optræden ved Eurovision Song Contest 2006. Deres sang mindede først og fremmest nærmere om en fodboldsang end en Melodi Grand Prix sang, og så indeholdte optræden gakkede dansetrin, violinsoloer (selvom lyden var en elektrisk guitar) og megafoner. Sangen var så gakket, at det græske publikum buhede dem langt væk, ved både semifinalen (som de fint kvalificerede sig videre fra), og ved finalen hvor de fik deres 6. plads. Gruppen fik bl.a. 12 point fra den tidligere 7-dobbelte Eurovision vinder, Irland.

Medlemmer 
 Andrius Mamontovas
 Marijonas Mikutavičius
 Victor Diawara
 Saulius Urbonavičius 
 Arnoldas Lukošius
 Eimantas Belickas

Musikgrupper fra 2006
Musikgrupper fra Litauen
Popgrupper
Litauens Eurovision Song Contest-deltagere
Deltagere ved Eurovision Song Contest 2006
Marijonas Mikutavičius

Marijonas Mikutavičius (født Marijus Mikutavičius d. 19. april 1971) er en litauisk sanger, journalist og tv vært, bedst kendt internationalt for sin medvirken ved Eurovision Song Contest 2006 som medlem af LT United.

Biografi 
Født i Lazdijai, men som 9 år gammel flyttede han med familien til Vilnius hvor han i 1994 blev uddannet som journalist fra Vilnius universitet. Han har senere arbejdet som rapporter for litauisk tv, og senere har han bl.a. arbejdet som producer på ungdomsprogrammer for bl.a. litauisk TV3. Han er også forfatteren bag en række store litauiske hits. Han startede med musik i gruppen Bovy. Hans største hit er sangen "Trys Milijonai", som blev en slags slagsang for Litauen ved De Olympiske Lege i Sydney i 2000. I 2006 blev han et kendt ansigt rundt omkring i Europa da han sang Litauen til en 6. plads, sammen med LT United. I øjeblikket er han vært på den litauiske version af Deal No Deal på TV3.

Sangere fra Litauen
Comedy Fight Club

Comedy Fight Club er et underholdningsprogram på TV 2 Zulu med Pelle Hvenegaard som vært. Programmet har indtil videre kørt i fem sæsoner (juli 2022).

Koncept 
I Comedy Fight Club konkurrerer danske amatørstandupkomikere om at blive kåret som årets Zulu-komiker. I hver afsnit bliver de udsat for en opgave eller udfordring, f.eks. besøg på et slagteri eller McDonald's. Herefter har de 24 timer til at skrive standupmateriale om besøget, som de så skal optræde med foran et publikum. I de to første sæsoner bedømmes de af Carsten Bang, og publikum giver dem stemmer. I første sæson gik den komiker med flest stemmer videre til en finale hver gang, og næste gang ville en ny deltager så være med. Fra og med anden sæson var det samme seks komikere man fulgte igennem hele forløbet.

Deltagere

Sæson 1 (2007) 
 Asmus Brandt
 Elias Ehlers – vinder
 Henrik Løjmand
 Jacob Wilson
 Thomas Warberg
 Karsten Green 
 Kim Nørgaard
 Mads Brynnum
 Sanne Søndergaard
 Steen Moltzen
 Steen "Nalle" Nielsen
 Torben Chris
 Kommentator: Carsten Bang

Sæson 2: For viderekommende 
 Asmus Brandt
 Karsten Green
 Rasmus Olsen
 Steen "Nalle" Nielsen – vinder
 Simon Talbot - 2. Plads
 Torben Chris - 3. Plads
 Kommentator: Carsten Bang
 Gæsteinstruktør: Tanja Leu Enevoldsen

Sæson 3: Udfordringen 
 Anders Stjernholm
 Asmus Brandt
 Karsten Green
 Jacob Wilson
 Simon Kold – 2. Plads
 Simon Talbot – vinder
 Torben Chris – 3. Plads

Sæson 4: Det nye kuld 
 Morden May
 Morten Sørensen – 2. Plads
 Mikkel Malmberg – 3. Plads
 Morten Wichmann
 Nikolaj Stokholm
 Rasmus Ellersgaard – vinder

Sæson 5: Comedy Fight Club Live 
 Ane Høgsberg
 Frederik Rosgaard
 Søren Dürr
 Natasha Brock
 Mikkel Klint Thorius
 Jakob Svendsen

Eksterne henvisninger

Noter 

Standupcomedy
Tv-programmer fra TV 2 Zulu
Tv-underholdningsprogrammer fra Danmark
Danske tv-serier fra 2000'erne
Primærrute 24

Primærrute 24 er en hovedvej, der går fra Aabenraa til Esbjerg.

Ruten går tværs over Jylland til Esbjerg i nordvestlig retning gennem Rødekro, Bevtoft og Gram til Ribe. 

Herfra følger Primærrute 11 og 24 samme forløb indtil landsbyen Brandgårde hvor rute 24 drejer vest mod Esbjerg, hvor den slutter ved Europavej E20.

Rute 24 har en længde på ca. 89 km.

Kilder 

24
Lenny Kaye

Lenny Kaye (født 27. december 1946) er en amerikansk guitarist, sangskriver, producer, forfatter og kritiker. Kaye er bedst kendt som for sit mangeårige samarbejde med Patti Smith.

Kaye er født i Manhattan, New York og voksede op i Queens og Brooklyn. Som teenager flyttede han til No. Brunswick, New Jersey. Her dannede han sit første band The Vandals og senere The Zoo, og han indspillede i 1966 protestsangen "Crazy Like A Fox" under navnet Link Cromwell. 

I slutningen af 1960'erne flyttede Kaye tilbage til New York, og i 1971 medvirkede han i en poesioplæsning sammen med Patti Smith. Kaye var allerede en fan af Smith efter at have set hende i et teaterstykke. De to begyndte et samarbejde, og Kaye blev med tiden fast medlem af Smiths band. Han medvirkede på alle Smiths udgivelse i 1970'erne, ligesom han har medvirket ved hovedparten af Smiths senere udgivelser og turneer. Han medvirkede på Smiths 2007 album Twelve og den tilknyttede turné.

Kaye producerede og udvalgte bands og numre til Nuggets i 1972. Han skrev liner notes til udgivelsen med en lille biografi af hvert medvirkende band, og han er her én af de første til at bruge betegnelsen punk rock. Kaye har arbejdet som producer for an lang række kunstnere. Han producerede de to første Suzanne Vega albums, det første Kristin Hersh solo-album, og han har arbejdet med bl.a. Soul Asylum ('Hang Time'), Allen Ginsberg ("Ballad of the Skeletons"), The Weather Prophets ('Mayflower'), James ('Stutter'), og Cindy Lee Berryhill ('Naked Movie Star').

Sideløbende hermed har Kaye arbejdet som forfatter, og har bl.a. udgivet en biografi om Waylon Jennings (Waylon: An Autobiography) og romanen You Call It Madness, som bygger på crooneren Russ Columbos liv i 1930'erne.

Henvisninger 

Biografiforfattere fra USA
Guitarister fra USA
Personer fra New York
Musikkritikere fra USA
Sangskrivere fra USA
Romanforfattere fra USA
Zell im Wiesental

Zell im Wiesental er en by i staten Baden-Württemberg i Tyskland. Den ligger ved floden Wiese 26 km norøst for Basel og 32 km syd for Freiburg.

Zell im Wiesental ligger i det geografiske centrum af den store floddal Wiesental, beliggende i den sydligste del af Schwarzwald. Selve byen ligger midt i en skålformet udvidelse af dalen omgivet af ca 600-1100 m høje bjerge. Tre markante bjergspidser er Möhr (985 m), der med sit tårn giver mulighed for en fantastisk panoramaudsigt, Schänzle (686 m) og Zeller Blauen (1079 m), der regnes for en af de smukkeste bjergspidser i Schwarzwald.

Floden Wiese løber gennem byen og deler den i to.

Historie 
Omkring år 1000 oprettede munke fra klosteret i Bad Säckingen (grundlagt af St. Fridolin) en missionsstation bestående af et bosted og et trækapel. Dette sted dannede udgangspunkt for yderligere bosætninger. I 1275 blev denne såkaldte cella (latinsk for kammer/værelse) omtalt for første gang, og heraf har byen fået sit navn Zell.

I 1409 kom stedet sammen med moderklostret i Bad Säckingen i huset Habsburgs besiddelse og blev således et østrigsk landområde. Det forblev en del af Østrig indtil freden i Pressburg den 26. december 1805 mellem Østrig og Frankrig, hvor det blev overført til forbundslandet Baden.

I 1810 opnåede Zell stadsret. Få år efter i 1818 hærgede en storbrand byen, og i løbet af få timer blev over 64 huse ofre for flammerne, og byen blev totalt ødelagt. Genopbygningen blev udført efter en helt ny grundplan og gav dermed byen dens nuværende form.
 
Under opstandene i forbindelse med den tyske revolution i årene 1848-49 blev Zell im Wiesental gentagne gange skueplads for kampe.

Eksterne henvisninger 
 Wiesentäler Textilmuseum
Keld Reinicke

Keld Reinicke (født i 5. marts 1969) er en af Danmarks mest erfarne tv-folk.

Reinicke har medvirket til opstarten af DR2, TV 2 ZULU og TV 2 Charlie. Reinicke arbejder i dag med strategisk udvikling inden for digitalt indhold. Derudover producerer og udvikler Reinicke tv-koncepter, som udviklingschef for et mindre selskab, der bl.a. står bag TV2s “Natholdet” og underviser han på Den Danske Filmskole, primært i amerikanske tv-serier.

Reinicke er opvokset i Espergærde. Han blev i 1993 cand. phil. i film, tv og kommunikation fra Københavns Universitet.

Som en del af uddannelsen var Keld Reinicke i praktik hos CNN i Atlanta, Georgia. Han boede i USA i 3 år og uddannede sig indenfor programproduktion og konceptudvikling.

I 1995 blev Reinicke ansat i DR på ungdomsprogrammet Transit. I 1996 blev han redaktør i DRs chefredaktion med ansvar for ungdomsstof og deltog i opstarten af DR2. Keld Reinicke kom til TV 2 i 1997. Han blev sammen med Palle Strøm redaktør for underholdning. Deres første store seersucces blev programmet Den Store Klassefest, som de udviklede sammen med Henrik Hancke Nielsen og Merete Mortensen fra Wegelius Film og TV (i dag Mastiff Media). Programmet er senere solgt til flere end 25 forskellige lande, og bl.a. udsendt i Kina. Som redaktører havde Reinicke og Palle Strøm også ansvaret for bl.a. "Helt i Skoven", "Lykkehjulet", "Er der nogen hjemme?", "Hjemsøgt" og "Den Store Mission".

I 2000 grundlagde Keld Reinicke sammen med Palle Strøm kanalen TV 2 Zulu, som de ledede sammen til 2007. I 2005 samlede TV 2 de tre niché-kanaler TV 2 Zulu, TV 2 Charlie og TV 2 Film i et selskab, TV 2 Networks, som makkerparret blev chefer for. Blandt de største succeser fra perioden på TV 2 Zulu er Langt fra Las Vegas, Klovn, FC Zulu og Åndernes Magt.

Keld Reinicke blev i 2007 udnævnt til programchef på TV 2 Danmark. Han overtog jobbet efter Bo Damgaard.

Privat bor han på Amager sammen med tv-tilrettelæggeren Mariella Harpelunde Jensen, med hvem han har to sønner.

Tv-personligheder fra Danmark
Ansatte ved TV 2
Natholdet
Personer i Kraks Blå Bog
Jørgen Laursen Vig

Jørgen Laursen Vig (31. august 1918 i Bjerager ved Odder – 28. december 2005 i Indien) var en dansk teolog og ejer af Hesbjerg Slot på Fyn, som han købte i 1957 og ejede frem til sin død.

Filmen "The Monastery" af Pernille Rose Grønkjær er lavet over de syv sidste år i Vigs liv, hvor han omdannede det faldefærdige Hesbjerg Slot til et kloster for den russisk-ortodokse kirke efter længe ventet tilladelse. Den er samtidig et portræt af en særling, der brænder for sin sag, men som hen ad vejen må erkende, at drømmen viser sig sværere at realisere end forventet.

Eksterne henvisninger 
 

 Om Jørgen Laursen Vig og Hesbjerg
 Filmen "The Monastery"s hjemmeside 
 Find A Grave

Teologer fra Danmark
Godsejere fra Danmark
Ween

Ween er et amerikansk alternativt rockband bestående af Dean Ween og Gene Ween (alias af Aaron Freeman og Mickey Melchiondo), som blev dannet i 1984 i New Hope, Pennsylvania. Genremæssigt er Ween utroligt alsidige. De har lavet psykedelisk musik, country, reggae, rock, punk og mange optagelser beskrives bedst som værende "underlige".

Ween i popkulturen 
Deres sang "Push Th' Little Daisies" (og tilhørende video) blev kritiseret i en episode af Beavis & Butt-head. Sangen er optaget i bogen 1001 Songs You Must Hear Before You Die. hvor den nævnes i appendix'et med 10.001 sange til anbefalet download.

Diskografi 
 GodWeenSatan: The Oneness (1990)
 The Pod  (1991)
 Pure Guava (1992)
 Chocolate and Cheese (1994)
 12 Golden Country Greats (1996)
 The Mollusk (1997)
 White Pepper (2000)
 Quebec (2003)
 La Cucaracha (2007)

Eksterne henvisninger 

 

Alternative grupper
Rockgrupper fra USA
Columbusmodulet

Columbusmodulet er et europæisk laboratoriemodul der blev koblet til Den Internationale Rumstation d. 11. februar 2008.

Columbus er en 6,9 m lang cylinder, med en diameter på 4,5 m. Columbus blev opsendt med rumfærgen Atlantis på STS-mission 122 og ved opsendelsen vejede Columbus 12,8 tons. Columbus er et trykmodul og tre astronauter kan arbejde samtidigt i det 75 m3 store laboratorium. Begrænsningen skyldes CO2-udledningen fra menneskene.

Columbus indeholder 10 reoler med eksperimenter – herunder verdens første skorpionaut. Eksperimenterne opdeles i første omgang i fire grupper:
 Biolab (BLB)
 Fluid Science Lab (FSL)
 European Physiology Modules (EPM)
 European Drawer Rack (EDR)

Danske forskere med Peter Norsk i spidsen har et eksperiment til undersøgelse af hjertekarsystemet hos astronauter.

Med Terma som teknisk ansvarlig og DTU Space med den videnskabelige ledelse etableres i 2015-2016 kamera og måleudstyr i forbindelse med projektet ASIM - Atmosphere-Space Interactions Monitor til udforskning af den øvre del af atmosfæren (stratosfæren og mesosfæren op til 100 km) hvorunder projekt og udstyr skal lokalisere og registrere sprites, jets og elvere i tilknytning til lyn og tordenvejr.

Kilde 

ISS-moduler
ESA
Bækørred

Bækørreden (Salmo trutta fario) er en underart af ørred. Den klækkes i et vandløb og tilbringer hele sit liv der. Hvis den var vandret til en sø, ville den være blevet til en søørred. Langt de fleste ørreder vælger dog at svømme ud i havet og blive til havørreder, der altid har været den dominerende form. Bækørred vejer sjældent mere end 2½ kilo, men i sjældne tilfælde fanges rektordstore bækørreder på 4-5 kilo. Det er også lavet opdræts-bækørreder til udsætning i lystfisker-søer, såkaldte 'Put and Take'-søer samt ophjælpning af vilde bestande. Bækørreden lever af insekter, tanglopper og mindre fisk, herunder andre bækørreder. Den er eftertragtet af lystfiskere.

Udbredelse 
Bækørreden er udbredt på det europæiske fastland samt i Storbritannien, Irland, Island, Skandinavien og Rusland. I kolonitiden spredte briterne den til både Nord- og Sydamerika samt andre dele af koloniriget. Særligt Argentina har bestande af store bækørreder.

Der findes også ørredbestande i Nord-, Øst- og Sydafrika samt i Indien, Australien og omkringliggende øer.

Ørred